stanford-oval/wikipedia huggingface dataset:
Mariette Leslie Cotton

"Lady in Black" , Mariette Leslie Cotton 19-vuotiaana William Merritt Chasen maalaus vuodelta 1888.
Mariette Leslie Cotton: "Lady Mendl sota-ajan sairaanhoitajana", ehkä vuodelta 1918.
Mariette Leslie Cotton  syntyjään Mariette Benedict, tunnettu  nuorena nimellä Pansy Benedict (17. toukokuuta 1866 Schenectady, New York - 21. huhtikuuta 1947) oli yhdysvaltalainen muotokuvamaalari.
Cottonilla sanotaan olleen lahjan ikuistaa mallinsa juuri silloin kun he olivat elämänssään huipulla ja laittaa heidän muotokuvansa näytteille juuri silloin kun he olivat suosituimmillaan.
Avioliiton Mariette Benedict solmi vuonna 1888 Joseph Leslie Cottonin kanssa. Avioliitto oli miehen toinen liitto. Aviomiehen perhe oli aikoinaan vaurastunut huomattavasti yritystoiminnallaan ja mies oli avioliiton solmimisen aikaan mukana tuottoisassa viinien maahantuontiliikkeesä. Pariskunta päätti asettua Eurooppaan. Liitto päättyi eroon vuonna 1921.
1Vanhemmiltaan perimänsä sekä avioliitonsa kautta saamansa suuren varallisuuden ja sosiaalisen pääoman vuoksi ja huomattavan taiteellisen lahjakkuutensa ansiosta Cotton oli erittäin suosittu muotokuvamaalari. Hänen mallinsa olivat Yhdysvaltojen elittiiä, kuten Astor- ja Vanderbilt- sukujen jäseniä, sekä Ison-Britannian kuninkaallisia. Myöhemmin hänellä teettivät muotokuvan itsestään Pola Negri sekä Greta Garbo.
Cotton opiskeli Pariisissa Carolus-Duranin oppilaana ja ystävystyi John Singer Sargentin kanssa joka ihali Cottonin taidokkuutta. Cottonin töitä oli esillä Pariisin salongissa vuonna 1889 ja ne saivat palkintoja. Tätä ennen hän oli opiskellut maalaustaidetta New Yorkissa William Merritt Chasen oppilaana. Chase näki Cottonissa loistavan mallin ja piti hänestä maalaamaansa työtä yhtenä parhaistaan.
Cottonin ura taiteilijana herätti julkisuudessa monia mielipiteitä. Oli niitä joiden mielestä rikkaan seurapiirinaisen on sopimatonta olla taiteilija. Heidän mukaansa hieno nainen voi pitää salonkia, mutta ei itse taiteilla. Joidenkin mielestä hän oli uusi, itsenäinen nainen, kuten Edith Wharton tai Gertrude Vanderbilt Whitney ja sanottiin, että todellinen amerikkalainen nainen ei pidä miljoonia tekosyynä joutilaisuudelleen.
Lisää aiheesta

http://www.worthpoint.com/worthopedia/mariette-cotton-mariette-leslie-1903445108
http://www.artnet.com/artists/mariette-leslie-cotton/
http://www.newportalri.org/items/show/21835
Maisteri

Maisteri (lat. magister, magistra, 'suurempi', 'ohjaaja', 'opastaja'; lyhenne maist.) on tavallisin ylemmän korkeakoulututkinnon nimike Suomen yliopistoissa. Muutamia poikkeuksia lukuun ottamatta tutkinnon laajuus on 120 opintopistettä, ja tutkinnon ohjeellinen suoritusaika on kaksi vuotta. Maisterintutkintoon sisältyy pro gradu -tutkielma, jota voidaan nimittää myös maisterintutkielmaksi. Maisterin tutkintoa edeltää pakollinen kandidaatin tutkinto, jonka laajuus on 180 opintopistettä. Myös ammattikorkeakoulun tutkinnolla voi edetä suoraan maisteriopintoihin pääsykokeen kautta.
Kansainvälisesti tunnettuja maisterin tutkinnon nimityksiä ovat mm. M.Sc. (Master of Science) ja M.A. (Master of Arts).
Poikkeuksellisesti ylemmän korkeakoulututkinnon nimi on
lääketieteen lisensiaatti (lääketieteellinen koulutusala)
hammaslääketieteen lisensiaatti (hammaslääketieteellinen koulutusala)
eläinlääketieteen lisensiaatti (eläinlääketieteellinen koulutusala)
proviisori (farmasian koulutusala)
diplomi-insinööri (teknistieteellinen koulutusala)
arkkitehti tai maisema-arkkitehti (teknistieteellinen koulutusala)
Historia

Yhteiskuntatieteellisten ja humanististen tieteiden tutkinnonuudistustoimikunnan (YHTT) asettamien suuntalinjojen mukaan 1970-luvulla yhtenäistettiin kaikkien nykyisten maisterintutkintojen nimike kandidaatiksi ja useimmat alemmat korkeakoulututkinnot poistettiin. Hieman alasta riippuen vuosien 1972–1994 välisenä aikana maisteri oli ylemmän korkeakoulututkinnon suorittaneille kandidaateille anomuksesta myönnetty arvonimi. Selkeimmin tämä näkyy humanistisella ja luonnontieteellisellä alalla, jossa alempana tutkintona on humanististen tieteiden tai luonnontieteiden kandidaatti (HuK, LuK) ja ylemmän tutkinnon nimike on vaihdellut filosofian kandidaatista maisteriin. Filosofian ja oikeustieteen kandidaatintutkinnot ovat siis aina olleet ylempiä korkeakoulututkintoja.
Suomalaiset maisterin tutkinnot

Suomessa on mahdollista suorittaa seuraavat maisterin tutkinnot:
Filosofian maisteri (FM), joka on humanistisen ja luonnontieteellisen alan tutkintonimike. Tutkinto on mahdollista suorittaa Helsingin, Itä-Suomen, Jyväskylän, Oulun, Tampereen, Turun ja Vaasan yliopistoissa sekä Åbo Akademissa. Huomionarvoinen seikka on, että filosofian maisterit eivät yleensä ole opiskelleet lainkaan filosofiaa, ja suuri osa filosofian pääaineopiskelijoista valmistuu yhteiskuntatieteiden tai valtiotieteen maisteriksi. Filosofian maisterin oppiarvo juontaa juurensa Turun akatemian filosofisesta tiedekunnasta. Tästä ovat myöhemmin eriytyneet matemaattis-luonnontieteellinen, humanistinen, käyttäytymistieteellinen, farmaseuttinen ja biotieteellinen tiedekunta. Tämän historiallisen syyn vuoksi näistä tiedekunnista valmistuu filosofian maistereita.
Kasvatustieteen maisteri (KM) (Helsingin, Itä-Suomen, Jyväskylän, Lapin, Oulun, Tampereen ja Turun yliopistot sekä Åbo Akademi).
Kauppatieteiden maisteri (KTM) (Aalto-yliopisto, Lappeenrannan–Lahden teknillinen yliopisto, Itä-Suomen, Jyväskylän, Oulun, Tampereen, Turun (Turku ja Pori) ja Vaasan yliopistot, Svenska Handelshögskolan sekä Åbo Akademi). Tutkinnon suorittaneet saavat käyttää ekonomin titteliä.
Kuvataiteen maisteri (KuM) (Taideyliopisto).
Liikuntatieteiden maisteri (LitM) (Jyväskylän yliopisto).
Elintarviketieteiden maisteri (ETM) (Helsingin yliopisto).
Maatalous- ja metsätieteiden maisteri (MMM) (Helsingin ja Itä-Suomen yliopistot). Tutkinnon suorittaneet voivat käyttää koulutusalastaan riippuen joko agronomin tai metsänhoitajan arvonimeä.
Musiikin maisteri (MuM) (Sibelius-Akatemiassa).
Oikeustieteen maisteri (OTM) (Helsingin, Itä-Suomen, Lapin ja Turun yliopistot). Tutkinnon nimi oli oikeustieteen kandidaatti (OTK) vuoteen 2005 asti.
Psykologian maisteri (PsM) (Helsingin, Itä-Suomen, Jyväskylän, Tampereen ja Turun yliopistot, Åbo Akademi). Psykologin koulutuksen kokonaislaajuus on 330 opintopistettä (180 op + 150 op).
Sotatieteiden maisteri (SM), (Maanpuolustuskorkeakoulu). Tutkinnon suorittaneet ylennetään automaattisesti kapteeneiksi ja he ovat allekirjoittaneet sitoumuksen palvella tietyn vähimmäisajan Puolustusvoimien tai Rajavartiolaitoksen sotilasvirassa.
Taiteen maisteri (TaM) (Aalto-yliopisto ja Lapin yliopisto). Nimikkeestään huolimatta tutkinto on nimenomaan taideteollisen alan ylempi korkeakoulututkinto.
Tanssitaiteen maisteri (Taideyliopisto).
Teatteritaiteen maisteri (TeM) (Taideyliopisto ja Tampereen yliopisto).
Teologian maisteri (TM) (Helsingin ja Itä-Suomen yliopistot sekä Åbo Akademi).
Terveystieteiden maisteri (TtM) (Itä-Suomen, Jyväskylän, Oulun, Tampereen ja Turun yliopistot sekä Åbo Akademi).
Yhteiskuntatieteellisen alan maisterintutkinnot: Hallintotieteiden maisteri (HM tai HTM), Valtiotieteiden maisteri (VTM) ja yhteiskuntatieteiden maisteri (YTM). Tutkinnonanto-oikeus on Helsingin, Itä-Suomen, Jyväskylän, Lapin, Tampereen, Turun ja Vaasan yliopistoilla sekä Åbo Akademilla.
Riemumaisteri

Riemumaisteriksi voidaan kutsua maisteria, jonka valmistumisesta ja promootiosta on kulunut aikaa 50 vuotta ja joka osallistuu promootioon uudelleen. Vasta promootion jälkeen henkilö on riemumaisteri. Osallistumisvaiheessa hän on riemumaisteripromovendi.
Malibu Beach

| Malibu Beach (EP) Hanoi Rocks |
| --- | --- | --- |

Kansikuva on sama 7" singlessä ja EP:ssä.
EP-levyn tiedot
 Äänitetty : 6.-19. maaliskuuta 1983
 Julkaistu: toukokuussa 1982
 Tuottaja(t): Hanoi Rocks
 Tyylilaji: rock, hard rock, glam rock, punk
 Kesto: 05.37
 Levy-yhtiö: Lick
Muut kannet
 "7 singlen japanilainen kansi.
Hanoi Rocksin muut julkaisut
| Love's An Injection 1982 | Malibu Beach (EP) 1983 | Until I Get You 1983 |
Malibu Beach on suomalaisen rockyhtye Hanoi Rocksin kolmas EP, joka julkaistiin vain Isossa-Britanniassa yhtyeen Suomen managerin Seppo Vesterisen ja Englannin managerin Richard Bishopin Lick-levymerkillä. Levy julkaistiin vain siis Britanniassa, eikä se ollut lainkaan Suomen markkinoilla. EP julkaistiin yhdessä 7" singlen Malibu Beach / Rebel On The Run kanssa. EP ja 7" single julkaistiin juuri ennen samassa kuussa ilmestynyttä yhtyeen kolmatta albumia Back to Mystery Cityä. EP:n ja 7" singlen kansikuva on aivan sama eli julkaisuperiaate oli aivan sama kuin seuraavassa saman vuoden elokuussa ilmestyneessä Until I Get You-EP:ssä. Japanissa ei julkaistu kuin 7" single Mercury-levy-yhtiöltä ja sen kansikuva on aivan eri kuin Lick-versiossa.
EP:n A-puolen ensimmäinen kappale on 7" singlen A-puoli Malibu Beach. Myös Malibu Beach Nightmare-nimellä tunnettu Malibu Beach on Back to Mystery City -albumilta, joten se on nauhoitettu Park Gate-studiossa Hastingsissä ja miksattu Scorpio Sound-studiossa. Toinen kappale Taxi Driver on julkaistu singlekokoelmalla ja yhtyeen kolmannella studiolevyllä Self Destruction Blues. Ensimmäisen kerran se julkaistiin jo toukokuussa 1982 7" singlellä Love's An Injection ja samannimisellä EP:llä, joka kuitenkin tunnetaan nimellä Venue-EP. Taxi Driver on nauhoitettu lähes yhdellä otoksella Farmyard-studiolla Lontoon ulkopuolella. Taxi Driver on yksi Hanoi Rocksin tunnetuimmista kappaleista. Kappale alkaa vaikuttavalla ja hieman shokeeraavalla yhtyeen jäsenten kiljunnalla.
EP:n B-puolen ensimmäinen kappale on 7" singlen B-puoli Rebel On The Run, joka on nauhoitettu Alaska-studiolla ja sen ovat miksanneet Dale Griffin ja Overend Watts Silo-studiossa. Watts tuotti myöhemmin samana vuonna live-albumin All Those Wasted Years. Toinen kappale on Beer And A Cigarette, joka on nauhoitettu samoissa nauhoituksissa Taxi Driverin kanssa.
Levyn kuvat on otettu samoissa kuvauksissa kuin itse Back to Mystery City -albumin. Kuvauksista vastasi Fin Costello ja levyn ulkoasusta Hillary Goodwright. Philip Cox suunnitteli kannessa olevan Hanoi Rocks -logon.
Kappaleet

7" single:
Malibu Beach – 2:46
Rebel On The Run - 2:51
Kesto: 5 min 37 s
EP:
Malibu Beach - 2:46
Taxi Driver - 4:12
Rebel On The Run - 2:51
Beer And A Cigarette - 3:21
Kesto: 13 min 6 s
Levyllä soittavat

Kappaleissa Malibu Beach ja Rebel On The Run:
Michael Monroe – laulu
Andy McCoy – sähkökitara
Nasty Suicide – sähkökitara
Sam Yaffa – bassokitara
Razzle – rummut
Kappaleissa Taxi Driver ja Beer And A Cigarette:
Michael Monroe – laulu
Andy McCoy – sähkökitara
Nasty Suicide – sähkökitara
Sam Yaffa – bassokitara
Gyp Casino – rummut
Marigny-l’Église

| Marigny l’Eglise |
| --- | --- |
 Marigny l’Églisen kirkko
 Marigny l’Eglise
 Koordinaatit: 47°21′20″N, 3°56′15″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  38,8 km²
Korkeus:  420 m
Väkiluku (2018):  288 
 – Väestötiheys:  7 as./km²
Kunnan numero:  58157
Infobox OKVirheellinen NIMI-arvo: 
Marigny l’Eglise on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Château-Chinon (Ville)’n kaupungista pohjoiseen.
Kunnan alueella on tekojärvi Lac du Crescent, joka on saatu tekemällä pato Cure- ja Chalauxjokien yhtymäkohtaan. 800-luvulla normannit hyökkäsivät Burgundiin Curejokea pitkin. Alueella käydyissä taisteluissa paikalliset löivät normannijoukot, mistä kertovat taistelupaikoilta löytyneet kirveet ja kypärät.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Marigny-l’Église Wikimedia Commonsissa
Me Too (kappale)

| ”Me Too” Meghan Trainor |
| --- | --- | --- |

Singlen tiedot
 Albumilta: Thank You
 Äänitetty : joulukuu 2015
 Julkaistu: 5. toukokuuta 2016
 Formaatti: digitaalinen lataus
 Tuottaja(t): Ricky Reed
 Tyylilaji: elektro, R&B
 Kesto: 03.01
 Levy-yhtiö: Epic Records
Meghan Trainorin muut singlet
| ”No” 2016 | ”Me Too” 2016 | ”Better” 2016 |
Me Too on yhdysvaltalaisen laulajan-lauluntekijän Meghan Trainorin musiikkikappale. Sen julkaisi Epic Records hänen toisen, Thank You-studioalbumin toisena singlenä 5. toukokuuta 2016. Kappaleen ovat sanoittaneet Trainor, Ricky Reed, Jacob Kasher Hindlin, Jason Desrouleaux ja Peter Svensson, joista Reed myös tuotti sen. "Me Too" on lajityypiltään elektro ja R&B-kappale, joka kertoo itserakkaudesta sekä omatunnon kohentamisesta ja kehottaa kuuntelijoita olemaan vielä itsevarmempia omasta itsestään. Kappale sai musiikkikriitikoilta vaihtelevia vastaanottoja ristiriitaisista negatiivisiin, joidenkin kriitikoiden moittiessa Trainoriä leveilystä. Kappaleen musiikkivideon ohjasi Hannah Lux Davis ja se julkaistiin vevo-kanavalla 9. toukokuuta 2016. Video kuitenkin jouduttiin poistamaan ja uudelleenkäsittelemään Trainorin pyynnöstä saman päivän aikana, hänen koettua tulleensa nolatuksi videolla ilmaantuneen hänen vartaloon kohdistetun digitaalisen manipulaation takia. Video uudelleenjulkaistiin seuraavana päivänä.
"Me Too" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Guatemalassa ja Kanadassa sekä kahdenkymmenen parhaan joukkoon Meksikossa ja Yhdysvalloissa. Lisäksi se on myynyt Yhdysvalloissa kolminkertaista ja Australiassa sekä Kanadassa nelinkertaista platinaa. Trainor on esittänyt kappaleen livenä muun muassa The Tonight Show Starring Jimmy Fallonissa, Good Morning Americassa ja The Today Showssa.
Käännös suomeksi
Malibu-jengi

| Malibu-jengi> Malibu’s Most Wanted |
| --- | --- |

Ohjaaja:  John Whitesell
Käsikirjoittaja:   Fax Bahr  Adam Small  Jamie Kennedy  Nick Swardson 
Tuottaja:   Fax Bahr  Mike Karz  Adam Small 
Säveltäjä:  John Van Tongeren
Kuvaaja:  Mark Irwin
Leikkaaja:  Cara Silverman
Pääosat:   Jamie Kennedy  Taye Diggs  Anthony Anderson  Regina Hall  Bo Derek 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  2003
Kesto:  86 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Malibu-jengi (Malibu’s Most Wanted) on yhdysvaltalainen komediaelokuva vuodelta 2003. Se kertoo Kalifornian kuvernööriksi pyrkivästä Bill Gluckmanista (Ryan O'Neal) ja hänen rap-uraa aloittelevasta pojastaan Bradley ”B-Rad” Gluckmanista (Jamie Kennedy).
Näyttelijät

| 0 | 1 | 2 |
| --- | --- | --- |
|  Jamie Kennedy  | … |  Brad ”B-Rad” Gluckman   |
|  Taye Diggs  | … |  Sean James   |
|  Anthony Anderson  | … |  PJ   |
|  Regina Hall  | … |  Shondra   |
|  Bo Derek  | … |  Bess Gluckman   |
Lähde:
Aiheesta muualla

Laelma, Jyrki: Malibu-jengi Iltalehti.  12.9.2009. Viitattu 20.6.2022.
Me Naiset Radio

| Me Naiset Radio |
| --- | --- |

Perustettu:  1. tammikuuta 2021
Lopettanut:  31. maaliskuuta 2023
Kuuluvuus: valtakunnallinen
Fiskars: 89,4 MHz
Helsinki: 91,1 MHz
Hämeenlinna: 97,7 MHz
Joensuu: 105,4 MHz
Jyväskylä: 104,5 MHz
Kaarina: 106,4 MHz
Kotka: 94,8 MHz
Kouvola: 89,3 MHz
Kuopio: 103,8 MHz
Lahti: 101,5 MHz
Lapua: 87,6 MHz
Mustasaari: 96,7 MHz
Oulu: 103,5 MHz
Rauma: 106,7 MHz
Sotkamo: 103,4 MHz
Tampere: 105,2 MHz
Ulvila: 104,1 MHz
Ähtäri: 93,3 MHz
Mediatiedot
Omistaja:  Sanoma Media Finland
www.supla.fi/menaisetradio
Internet-lähetys
Me Naiset Radio oli Sanoma-konserniin kuuluvan Nelonen Median omistama suomalainen kaupallinen radiokanava. Se aloitti lähetykset 1. tammikuuta 2021 korvaten samalla taajuudella toimineen Radio Aallon. Kanavan lähetykset lopetettiin maaliskuun lopussa 2023, jolloin kanavan fm-taajuuksilla aloitti Easy Hits.
Kanavan juontajia ovat olleet muun muassa Jenni Alexandrova, Alina Kangasluoma, Ida-Liina Huurtela ja Elli Collan. Kaikki kanavan vakiojuontajat lopettivat kanavalla sen ensimmäisen toimintavuoden aikana.
Luettelo Garbon kappaleista

Tämä on luettelo Garbo-yhtyeen levyttämistä kappaleista aakkosjärjestyksessä. Listassa on kaikkiaan 74 kappaletta.
A

Aave (Kruunaa ja klaavaa)
Alaston satama (Garbo)
Alla kalpean kuun (Julma maa)
Arvet (Miehuuskoe)
Arvottomien yö (Garbo)
E

Ei kenenkään maa (Garbo)
Ei osaa lopettaa (Miehuuskoe)
Ei taikaa (Kruunaa ja klaavaa)
Eksyneet (Julma maa)
Enkeli (Garbo)
Erehdyin (Risteys)
H

Hakoteillä (Kruunaa ja klaavaa)
Hulluna nuoruudesta (Pitkä tie)
I

Ikuinen talvi (Garbo)
Ikuisesti sun (Risteys)
J

Joet (Risteys)
Jos joka päivä saan (Risteys)
Jos valita saisin (Miehuuskoe)
Joskus vaan niin käy (Kruunaa ja klaavaa)
Joudunko mä yksin elämään (Kruunaa ja klaavaa)
Juokse taas (Julma maa)
Jäit (Miehuuskoe)
K

Kaksi nuorta elämää (Julma maa)
Kaupungin lapsi (Julma maa)
Kruunaa ja klaavaa (Kruunaa ja klaavaa)
Kuinka kauan? (Garbo)
Kultaa (Risteys)
Kun astut junaan (Risteys)
Kun kosketat mua (Miehuuskoe)
Kun varjot on heränneet (Garbo)
Kuuma veri (Julma maa)
L

Lady Huhtikuu (Risteys)
Lupaus (Pitkä tie)
Läpi kaupungin (Julma maa)
M

Miehuuskoe (Miehuuskoe)
Mies paikallaan (Miehuuskoe)
Mietin vielä kerran (Miehuuskoe)
Mikään ei mee pieleen (Kruunaa ja klaavaa)
Muuttunut (Kruunaa ja klaavaa)
Mystinen uni (Kruunaa ja klaavaa)
N

Nälkä (Garbo)
O

Onnettaren suudelma (Risteys)
Onni tulee (yllättäin) (Kruunaa ja klaavaa)
Ota riski (Risteys)
P

Pakolaiset (Pitkä tie)
Pari sanaa vaan (Kruunaa ja klaavaa)
Pelkkää hyvää (Risteys)
Petät mua (Garbo)
Pieni sievä paholainen (Miehuuskoe)
Pitkä tie (Pitkä tie)
Poika julman maan (Julma maa)
Pysäkki (Risteys)
R

Raha (Garbo)
Rihkamaa (Miehuuskoe)
Rock’n’roll sydän (10 vuotta – parhaat)
S

Se ei ulospäin näy (10 vuotta – parhaat)
Siivet (10 vuotta – parhaat)
Sisällä ulkona (Risteys)
Sisään (Risteys)
Suomalainen unelma (Pitkä tie)
T

Tie Helsinkiin (Risteys)
Tornado (Miehuuskoe)
Tuun ja meen (10 vuotta – parhaat)
Tyytyväinen (Pitkä tie)
Tällaisina öinä (Garbo)
Tänä iltana paetaan taas (Kruunaa ja klaavaa)
U

Ulos tänään (Julma maa)
Unelmilla (moottori tää käy) (Kruunaa ja klaavaa)
V

Vain elämää (Pitkä tie)
Vanha ja yksinäinen (Pitkä tie)
Viimeinen tilaisuus (Julma maa)
Viiniä ja ruusuja (Miehuuskoe)
Virheitä (Kruunaa ja klaavaa)
Väärät raiteet (Pitkä tie)
Mauno Lauri Rauramo

Mauno Lauri Rauramo, vuoteen 1935 Schroderus (14. kesäkuuta 1917 Viipuri – 23. marraskuuta 1987) oli suomalainen lääkäri ja professori.
Lauri Rauramon vanhemmat olivat lääketieteen tohtori, professori Mauno Rauramo ja Margit Augusta Antoinette Becker. Hänen puolisonsa vuodesta 1941 oli Salme Edit Anttilainen. Rauramo tuli ylioppilaaksi Viipurin klassillisesta lyseosta 1935 ja valmistui lääketieteen lisensiaatiksi 1945. Tohtoriksi hän väitteli 1947 ja sai naistentautien ja synnytysten erikoislääkärin pätevyyden 1949 ja naisten sädehoidon pätevyyden 1957. Rauramo nimitettiin Turun yliopiston naistentautien ja synnytysopin dosentiksi vuonna 1950. Hän toimi uransa alkuvaiheessa paitsi Turun yliopiston, myös Helsingin yliopiston sekä useiden eri sairaaloiden, laboratorioiden ja äitiysneuvoloiden palveluksessa. Myöhemmin Rauramo oli Turun yliopiston synnytys- ja naistentautien professori, aina vuoteen 1983 asti. Hän tutki gynekologisia syöpätauteja ja naisten vaihdevuosiongelmia.
Aiheesta muualla

Rauramon 60-vuotishaastattelu, Helsingin Sanomat 14.6.1977 (vain tilaajille)
Manuel Félix Díaz

| Mitalit> Maa:  Dominikaaninen tasavalta.Miesten nyrkkeily. Olympialaiset  | Mitalit> Maa:  Dominikaaninen tasavalta.Miesten nyrkkeily. Olympialaiset  | Mitalit> Maa:  Dominikaaninen tasavalta.Miesten nyrkkeily. Olympialaiset  | Maa:  Dominikaaninen tasavalta> Miesten nyrkkeily. |
| --- | --- | --- | --- |
|  Kultaa | Peking 2008 | 64 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Santo Domingo 2003 | 60 kg |  |
| Keski-Amerikan ja Karibian kisat  | Keski-Amerikan ja Karibian kisat  | Keski-Amerikan ja Karibian kisat  |  |
|  Kultaa | San Salvador 2002 | 60 kg |  |
Manuel Félix Díaz Guzman (s. 10. joulukuuta 1983) on Dominikaanista tasavaltaa edustava amatöörinyrkkeilijä ja olympiavoittaja. Díaz voitti pronssia vuoden 2003 Pan-Amerikan kisoissa alle 60-kiloisten sarjassa.
Vuonna 2008 Díaz voitti kultaa Pekingin olympialaisissa alle 64-kiloisten sarjassa. Loppuottelussa kukistui Thaimaan Manus Boonjumnong. Díazin voittama kultamitali oli Dominikaanisen tasavallan kaikkien aikojen toinen kultamitali olympialaisissa Félix Sánchezin vuoden 2004 olympiavoiton jälkeen. Mitali oli myös maan kaikkien aikojen toinen nyrkkeilymitali olympialaisista. Ensimmäisen voitti Pedro Nolasco Los Angelesista 1984.
Arvokisahistoria > Kesäolympialaiset

2004 (60 kg)
1. kierros:  Serik Jelejov Tappio 28–16 Jelejov voitti lopulta pronssia.
2008 (64 kg)
1. kierros:  Eduard Hambardzumyan Voitto 11-4
2. kierros:  John Joe Joyce Voitto 11–11
Puolivälierä:  Morteza Sepahvand Voitto 11–6
Välierä:  Alexis Vastine Voitto 12–10
Finaali:  Manus Boonjumnong Voitto 12–4
Arvokisahistoria > MM-kilpailut

2007 (64 kg)
1. kierros:  Su Hsiao Ken Voitto Tyrmäys 1. erä
2. kierros:  Masatsugu Kawachi Tappio 14–15
Marietta (Ohio)

| Marietta |
| --- | --- |

 Marietta
 Koordinaatit: 39°25′0″N, 81°27′0″W 
Valtio:  Yhdysvallat
Osavaltio:  Ohio
Piirikunta:  Washingtonin piirikunta
Aikavyöhyke:  UTC-5
 – Kesäaika:  UTC-4
 
 www.mariettaoh.net 
Infobox OKVirheellinen NIMI-arvo: 
Marietta on kaupunki Yhdysvalloissa, Ohion osavaltiossa. Se on Washingtonin piirikunnan keskus.
Marietta on perustettu vuonna 1788. Se oli Luoteisterritorion ensimmäinen pysyvä asuinpaikka.
Muskingumjoki yhtyy Ohiojokeen Mariettassa.
Vuoden 2010 väestönlaskennassa Mariettan väkiluku oli 14 085.
Aiheesta muualla

Kuvia tai muita tiedostoja aiheesta Marietta (Ohio) Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Maansuru

Maansuru on erityisen merkittävän henkilön kuoleman tai suuren onnettomuuden vuoksi jossakin valtiossa julistettu suruaika. Merkittäviä henkilöitä ovat esimerkiksi valtionpäämies, hänen puolisonsa, monarkian kuningashuoneen jäsenet ja yleisesti arvostetut poliitikot, sotilaat tai muut henkilöt. Maansuruun liittyy valtiosta riippuen suruliputus koko maassa, sotilaiden ja hovin käyttämät surumerkit sekä julkisten huvien toimeenpanokielto.